Diari Oficial de la Generalitat Valenciana


Sumari del DOGV 3542, del 20-07-1999 (1999/6193)

Notificació al titular del centre infantil l'Escoleta de Meliana, de la Resolució de 7 de gener de 1999, de la Direcció General de Centres Docents, per la qual s'acorda la reducció parcial de la subvenció concedida al citat titular per Resolució de 18 de setembre de 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6193


Organisme emissor
:   Conselleria de Cultura, Educació i Ciència

Tipus de document
:   Anunci

Notificació al titular del centre infantil l'Escoleta de Meliana, de la Resolució de 7 de gener de 1999, de la Direcció General de Centres Docents, per la qual s'acorda la reducció parcial de la subvenció concedida al citat titular per Resolució de 18 de setembre de 1998. [1999/X6193]
  
Havent sigut practicada la notificació i no havent pogut localitzar la persona interessada en el domicili conegut, segons l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedeix a notificar la citada resolució a través de la seua publicació en el Diari Oficial de la Generalitat Valenciana.
  
«Resolució de 7 de gener de 1999, de la Direcció General de Centres Docents, per la qual s'acorda la reducció parcial de la subvenció concedida per Resolució de 18 de setembre de 1998, al centre infantil l'Escoleta de Meliana.
  
Antecedents de fet
  
Primer
  
Per Ordre de 3 de març de 1998, de la Conselleria de Cultura, Educació i Ciència, es van convocar ajudes destinades al manteniment d'institucions dedicades a l'atenció de la població menor de quatre anys, dependents de corporacions locals o entitats sense intenció de guany, per a l'exercici 1998.
  
Segon
  
Pel centre infantil l'Escoleta de Meliana, es va presentar el 15 d'abril de 1998 sol·licitud de les citades ajudes econòmiques, tramitant-se la seua obtenció en la forma establida en la mencionada ordre.
  
Tercer
  
Per Resolució de 18 de setembre de 1998, de la Direcció General de Centres Docents, es va resoldre la convocatòria de les citades ajudes, en la qual s'aprovava la concessió d'una subvenció de 625.079 pessetes al centre infantil l'Escoleta de Meliana, per a l'exercici 1998. El pagament de les ajudes quedava condicionat al compliment pels beneficiaris de l'obligació de justificació de la subvenció, conformement a allò disposat en la base novena de l'Ordre de 3 de març de 1998.
  
Quart
  
Rebuda la documentació remesa per a justificar l'ajuda que va ser concedida a l'Escoleta de Meliana, i revisada la dita documentació per la Secció de Règim de Subvencions de la Direcció General de Centres Docents, es va constatar que esta entitat cessà en el seu funcionament el 30 de setembre de 1998, de manera que incompleix així el seu compromís de mantindre en funcionament el centre infantil durant la totalitat de l'any 1998.
  
Fonaments jurídics
  
1r. És competència de la Direcció General de Centres Docents, per delegació del conseller de Cultura, Educació i Ciència, dictar la resolució per la qual s'acorde la reducció de la subvenció concedida als centres beneficiaris d'esta convocatòria, segons allò disposat en la disposició final primera de l'Ordre de 3 de març de 1998, en què se li confereix la facultat de concedir o denegar estes ajudes i se l'autoritza perquè dicte les resolucions i instruccions necessàries per al seu desenrotllament i execució.
  
2n. Segons la base deu, apartat 3.6, de l'Ordre de 3 de març de 1998, s'haurà de reduir totalment o parcial la subvenció aprovada en els casos en què l'entitat beneficiària no haja mantingut en funcionament el centre infantil durant tot el període lectiu de l'any 1998. En aquest cas, es reduirà la subvenció concedida en funció dels mesos en què no ha estat efectivament funcionant.
  
En virtut d'això, resolc:
  
Reduir parcialment la subvenció concedida al centre infantil l'Escoleta de Meliana, per Resolució de 18 de setembre de 1998, per no haver mantingut en funcionament el centre infantil durant tot el període lectiu de l'any 1998.
  
En conseqüència, la subvenció que s'abonarà finalment al citat centre serà la que proporcionalment correspon als mesos en què va estar en funcionament, açò és, 468.809 pessetes.
  
Contra la present resolució, que posa fi a la via administrativa, la persona interessada podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats els dos des de l'endemà al de la seua notificació. Tot això de conformement a allò que s'ha disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 7 de gener de 1999.- La directora general de Centres Docents: Concepción Gómez Ocaña».